CELEX: 62017TA0104
Language: hu
Date: 2018-09-13 00:00:00
Title: T-104/17. sz. ügy: A Törvényszék 2018. szeptember 13-i ítélete – Apple kontra EUIPO – Apo International (apo) („Európai uniós védjegy – Felszólalási eljárás – Az apo európai uniós ábrás védjegy bejelentése – A korábbi, almát ábrázoló európai uniós ábrás és APPLE szóvédjegyek – Viszonylagos kizáró okok – A megjelölések hasonlósága – A 207/2009/EK rendelet 8. cikke (1) bekezdésének b) pontja és (5) bekezdése [jelenleg az (EU) 2017/1001 rendelet 8. cikke (1) bekezdésének b) pontja és (5) bekezdése]”)

29.10.2018   
            
            
               HU
            
            
               Az Európai Unió Hivatalos Lapja
            
            
               C 392/26
            
         
      A Törvényszék 2018. szeptember 13-i ítélete – Apple kontra EUIPO – Apo International (apo)
      (T-104/17. sz. ügy) (1)
      
      ((„Európai uniós védjegy - Felszólalási eljárás - Az apo európai uniós ábrás védjegy bejelentése - A korábbi, almát ábrázoló európai uniós ábrás és APPLE szóvédjegyek - Viszonylagos kizáró okok - A megjelölések hasonlósága - A 207/2009/EK rendelet 8. cikke (1) bekezdésének b) pontja és (5) bekezdése [jelenleg az (EU) 2017/1001 rendelet 8. cikke (1) bekezdésének b) pontja és (5) bekezdése]”))
      (2018/C 392/32)
      Az eljárás nyelve: angol
      
         Felek
      
      
         Felperes: Apple Inc. (Cupertino, Kalifornia, Amerikai Egyesült Államok) (képviselők: J. Olsen, P. Androttola solicitorok és G. Tritton barrister)
      
         Alperes: Az Európai Unió Szellemi Tulajdoni Hivatala (EUIPO) (képviselők: J. Ivanauskas és D. Walicka meghatalmazottak)
      
         A másik fél az EUIPO fellebbezési tanácsa előtti eljárásban: Apo International Co. Ltd (Taipei, Taiwan)
      
         Az ügy tárgya
      
      Az EUIPO negyedik fellebbezési tanácsának az Apple és az Apo International közötti felszólalási eljárással kapcsolatban 2016. december 1-jén hozott határozata (R 698/2016-4. sz. ügy) ellen benyújtott kereset.
      
         Az ítélet rendelkező része
      
      
                  1)
               
               
                  A Törvényszék az Európai Unió Szellemi Tulajdoni Hivatala (EUIPO) negyedik fellebbezési tanácsának 2016. december 1-jei határozatát (R 698/2016-4. sz. ügy) hatályon kívül helyezi.
               
            
                  2)
               
               
                  A Törvényszék az EUIPO-t kötelezi a költségek viselésére.
               
            
         (1)  HL C 129., 2017.4.24.